6 Goed Wat jy Nóóit vir Werk Moet Opoffer - Werks Wenke | Solidariteit Jou WerkJou Werk | Solidariteit Wêreld
Tuis › AF › 6 goed wat jy nóóit vir werk moet opoffer
Woensdag, Junie 7th, 2017
'n Tipiese werksdag is lang genoeg soos dit is en tegnologie maak dit nog langer. Wanneer jy uitendelik na 'n vol dag by die kantoor tuiskom, lui jou selfoon steeds en mense wat onmiddellik antwoorde verlang se e-posboodskappe val deurlopend in jou posbus.
Meeste mense beweer dat hulle afskakel wanneer hulle tuiskom, maar onlangse navorsing sê iets anders. 'n Studie wat deur die APA (American Psychological Association) gedoen is, het bevind dat 50% van ons e-posse voor en na werksure lees, deurlopend deur 'n naweek en selfs as ons siek is. Wat nog erger is, 44% van ons lees ons e-posse wanneer ons met vakansie is.
'n Studie aan die Noord-Illinois Universiteit toon aan hoe sleg hierdie gewoontes regtig is. Die studie het bevind dat die verwagting dat mense nodig het om hulle e-posse na ure te beantwoord, 'n langdurige stresreaksie veroorsaak wat die navorsers "teledruk" noem. Teledruk verseker dat jy nooit in staat is om te ontspan nie en nooit regtig van werk afskakel nie. Hierdie langdurige toestand van stres is baie sleg vir jou gesondheid. Afgesien van die feit dat dit jou risiko vir hartsiektes, depressie en vetsug verhoog, verminder dit ook jou kognitiewe prestasie.
Om e-posse buite werksure te beantwoord, is nie die enigste gebied waar jy grense moet stel nie. Jy moet die kritieke onderskeiding maak tussen wat aan jou werkgewer behoort en wat aan jou, en jou alleen behoort. Die items wat hieronder genoem word, is joune. As jy nie grense rondom hulle span en leer om vir jou werkgewer nee te sê nie, gee jy iets van onmeetbare waarde weg.
Dit is moeilik om te weet wanneer om grense aangaande jou gesondheid by die werk te stel omdat die verslegting so geleidelik plaasvind. Stres wat opbou, slaap wat verloor word en 'n gesittery heeldag sonder oefening dra alles by en voor jy dit besef, vryf jy jou seer rug met een hand en jou moeë oë met die ander hand, en kyk jy af op jou nuwe boeppens. Die sleutel hier is om nie toe te laat dat hierdie elemente jou bekruip nie en die manier om dit reg te kry, is om 'n konstante roetine te handhaaf. Dink daaroor en besluit wat jy nodig het om jouself gesond te hou (stap in jou middagete-tyd, geen werksnaweke nie, neem jou geskeduleerde vakansies). Maak 'n plan en hou daarby, maak nie saak wat gebeur nie. As jy dit nie doen nie, laat jy toe dat jou werk die grense oorskry.
Dit is maklik om jou familie onder jou werk te laat ly. Baie van ons doen dit omdat ons ons werk beskou as 'n middel om ons families te onderhou. Ons dink dat ons meer geld moet maak sodat ons kinders skuldvry universiteit toe kan gaan. Alhoewel hierdie gedagtes goeie bedoelings het, kan dit jou familie in die grootste skuld van alle dompel – 'n gebrek aan kwaliteittyd saam met jou. Wanneer jy op jou sterfbed lê, gaan jy nie onthou hoeveel geld jy vir jou vrou en kinders gemaak het nie, jy gaan die herinneringe wat jy saam met hulle geskep het, onthou.
Ons het almal ons eie vlakke daarvan om mee te begin, en jy is nie 'n flenter daarvan aan jou werkgewer verskuldig nie. 'n Werk wat selfs net 'n klein deeltjie van jou sielkundige gesondheid inpalm, neem meer as wat reg is. Dit is moeilik vir jou baas om tred te hou met jou sielkundige gesondheid. Jy moet dit self kontroleer en die nodige grense stel om jouself gesond te hou. Dikwels is dit jou lewe buite die werk wat jou gesond hou. As jy reeds 'n behoorlike dag (of week) se werk gedoen het en jou baas verwag meer, is die beste ding wat jy kan doen om nee te sê en dan jou vriende en jou stokperdjies te gaan geniet. Op hierdie wyse keer jy vars en meer ontspanne terug werk toe. Jy kan vir seker meer ure werk as jy wil, maar dit is belangrik om nee te sê wanneer jy tyd weg van die werk nodig het.
Jou werk is 'n belangrike deel van jou identiteit, maar dit is gevaarlik om jou werk toe te laat om jou totale identiteit te word. Jy weet jy het dit te ver laat gaan wanneer jy dink oor wat vir jou belangrik is, en werk die enigste, of die belangrikste item is waaraan jy dink. Om 'n identiteit buite die werk te hê, is meer as net om pret te hê. Dit help jou om spanning te ontlaai, om as 'n persoon te groei, en om uitbranding te voorkom.
Alhoewel jy jou beste prestasie aan jou werkgewer verskuldig is, is jy vir seker nie die kontakte wat jy oor die verloop van jou loopbaan opgebou het, verskuldig nie. Jou kontakte is 'n produk van jou harde werk en pogings en hoewel jy hulle met jou maatskappy deel, behoort hulle aan jou.
As jy jou geloofwaardigheid prysgee, veroorsaak jy vir jouself 'n groot hoeveelheid stres. As jy eers besef dat jou dade nie langer met jou waardes belyn is nie, is dit tyd om baie duidelik aan jou werkgewer te stel dat jy nie bereid is om dinge op sy/haar manier te doen nie. As dit 'n probleem vir jou werkgewer is, is dit dalk tyd dat julle paaie skei.